جاوید کەریم
جاوید کەریم (؛ لەدایکبووی ٢٨ی تشرینی یەکەمی ١٩٧٩) ئەندازیارێکی نەرمامێر و کاربەدەستێکی ئینتەرنێتیی ئەمریکییە. ئەو یەکێکە لە دامەزرێنەرانی یووتیووب و یەکەم کەسە کە ڤیدیۆیەک لە وێبگەکەدا بڵاوبکاتەوە. ئەم ڤیدیۆ سەرەتایییە، بەناوی من لە باخچەی ئاژەڵان و بڵاوکراوەی ٢٤ی نیسانی ٢٠٠٥، ١٧٢ جار بینراوە . لەکاتی کارکردنی کەریم لە پەیپاڵ، ئەو شوێنەی کە بە دامەزرێنەرانی ھاوەڵی یووتیووب ستیڤن چێن و چاد ھێڕڵی ئاشنا بوو، زۆرینەی بەشە سەرەکییەکانی نەخشاندبوو وەک سیستەمی دژە قۆڵبڕینی ئینترنێتییە دەستبەجێکەی.

ژیانی سەرەتایی 
جاوید کەریم لە ٢٨ی تشرینی یەکەمی ١٩٧٩ لە مێرسبێرگ، ئەڵمانیای ڕۆژھەڵات لەدایکبووە، بۆ باوکێکی بەنگلادیشی و دایکێکی ئەڵمانی. باوکی، نایمول کەریم (بە بەنگالی: নাইমুল করিম)، بەنگلادیشییەکی موسڵمانانە کە وەک لێکۆڵەرێک کار دەکات لە 3M، و دایکیشی، کریستین، زانایەکی ئەڵمانی بایۆکیمیایییە لە زانکۆی مینێسۆتا. ئەو دوو برای بچووکی ھەیە. خۆی و خێزانەکەی لە سنووری ناوەکی ئەڵمانیا پەڕینەوە لە سەرەتای ١٩٨٠اکان لەبەر زینۆفۆبیا، و لە نێوس، ئەڵمانیای ڕۆژاوا گەورەبوو. بەھۆی ھەبوونی زینۆفۆبیا لەوێش، کەریم و خێزانەکەی ڕۆیشتن بۆ سەینت پۆوڵ، مینێسۆتا، لە ١٩٩٢. لە ١٩٩٧دا، خوێندنی لە دواناوەندی سەینت پۆوڵ تەواوکرد، و لە زانکۆی ئیڵینۆی لە ئوربانا-شامپەین خوێندی. دواتر زانکۆی بەجێھێشت پێش تەواوکردنی بۆ ئەوەی ببێتە کارمەندێکی سەرەتایی لە پەیپاڵ؛ ھەرچۆنێک بێت، ئەو بەردەوام بوو لە خولە وانەیەکانی، و بووە خاوەنی بەکالۆریۆس لە زانستی کۆمپیوتەردا. پاشان ماستەرێکی بەدەستھێنا لە زانستی کۆمپیوتەردا لە زانکۆی ستانفۆرد. بێجگە لە زمانی ئینگلیزی، جاوید بە ئەڵمانی و بەنگالیش دەدوێت.

تێبینییەکان

سەرچاوەکان

بەستەرە دەرەکییەکان 
 وێبگەی کەسیی جاوید
 ھەژماری جاوید لە یووتیووب
 کاشی ھەژماری یووتیووبی جاوید لە ٢٠٠٨
 ئەو چوو بۆ کۆلێژ بۆ بنیاتنانی داھاتووی – دە نیوز-گازێت (١٦ی تشرینی یەکەمی ٢٠٠٦)

بازرگانە ئەمریکییەکانی سەدەی ٢١ەم
زیندووان
لەدایکبووانی ١٩٧٩
یوتیووبەرە کوڕەکان
یووتیووب
موسڵمانانی ئەمریکی
ئەمریکییەکانی بە ڕەگەز ئاڵمانی
یوتیووبەرە ئەڵمانییەکان
پڕۆگرامەرەکانی کۆمپیوتەر لە ئەمریکا
بەڕێوەبەرانی جێبەجێکاریی تەکنەلۆژیای ئەمریکی
ئەو کەسانەی ڕەگەزنامەی ئەمریکیان بەدەست هێناوە
ئەو کەسانەی ڕەگەزنامەی ئەمریکیان بەدەست ھێناوە